Medzinárodné letisko Minneapolis-Saint Paul

Medzinárodné letisko Minneapolis-Saint Paul (IATA: MSP, ICAO: KMSP) je medzinárodné letisko medzi susednými mestami Minneapolis a Saint Paul v Minnesote. Je to najväčšie a najvyťaženejšie letisko horného Stredozápadu USA, zahŕňajúceho štáty Minnesota, Iowa, Južná Dakota, Severná Dakota, a Wisconsin.

 Základné údaje 
Z hľadiska počtu pasažierov je letisko pätnástym najväčším v USA a tridsiatym najväčším na svete. Keďže letisko je zároveň civilné aj vojenské, nachádza sa tu základňa U.S. Air Force. 
Je tretím najväčším uzlom Delta Air Lines, ktorá zabezpečuje 80 percent výkonov osobnej leteckej dopravy. Zvyšok osobnej dopravy zabezpečujú v prevažnej miere spoločnosti Compass Airlines, Pinnacle Airlines a Sun Country Airlines.    

 História 
Plocha súčasného letiska bola pred rokom 1921 pretekárskym okruhom a po jeho krachu sa skupina leteckých nadšencov, podporovaných miestnymi inštitúciami rozhodla používať plochu ako letisko. 
V roku 1944 bolo letisko premenované na  Minneapolis-St. Paul Metropolitan Airport/Wold-Chamberlain Field a od roku 1948 existuje pod svojím terajším názvom. Hlavný terminál Charlesa Linbergha bol postavený v roku 1962. V roku 1970 tu bol nakrútený film Letisko. Menší terminál Herberta Humphreyho bol postavený v roku 2001. 

 Terminály 
Letisko má dva terminály, oba sú pomenované po slávnych Minnesoťanoch. Lindbergh Terminal má názov podľa letca Charlesa Lindbergha a menší Humphrey terminal podľa bývalého viceprezidenta USA Huberta Humphreyho. Humphrey terminal využívajú väčšinou chartrové a nízkonákladové spoločnosti. Kapacitné rozšírenie oboch terminálov a takmer zdvojnásobenie ich kapacity je plánované do roku 2020. 

 Štatistika 
+ Najvyťaženejšie medzinárodné linky (2010-2011) Poradie Letisko Počet cestujúcich Hlavné letecké spoločnosti 1 Amsterdam, Holandsko 444 109 Delta 2 Tokyo (Narita), Japonsko 256 299 Delta 3 Cancún, Mexiko 185 939 Delta, Sun Country 4 Toronto (Pearson), Kanada 169 113 Air Canada, Delta 5 Winnipeg, Kanada 164,123 Delta 6 Calgary, Kanada 147 677 Delta 7 Vancouver, Kanada 145 815 Delta 8 Edmonton, Kanada 139 656 Delta 9 Londýn (Heathrow), Spojené kráľovstvo 132 383 Delta 10 Paríž (Charles de Gaulle), Francúzsko 86 331 Delta
+ Najvyťaženejšie domáce linky (Január 2011 - December 2011) Poradie Letisko Počet pasažierov Hlavné letecké spoločnosti 1 Denver, Colorado 774 000 Delta, Frontier, Southwest, United 2 Atlanta, Georgia 761 000 AirTran, Delta 3 Chicago (O'Hare), Illinois 717 000 American, Delta, United 4 Phoenix, Arizona 625 000 Delta, Southwest, Sun Country, US Airways 5 Seattle, Washington 498 000 Alaska, Delta, Sun Country 6 Los Angeles, California 415 000 Delta, Sun Country 7 Las Vegas, Nevada 396 000 Delta, Sun Country 8 Chicago (Midway), Illinois 394 000 Delta, Southwest 9 Detroit, Michigan 383 000 Delta 10 Milwaukee, Wisconsin 379 000 AirTran, Delta

 Galéria 

 Referencie 



 Iné projekty 

 Externé odkazy 
 Oficiálna stránka letiska
 Letisko na Leteckom slovníku Minnesoty 
 MAC Noise Homepage (Interaktívne mapy letov a hlukové mapy)
 Letecká kontrola letiska-live

Kategória:Letiská v Minnesote
Kategória:Doprava v Minneapolise